జీ.వి. ఆంజనేయులు

గోనుగుంట్ల వెంకట సీతా రామాంజనేయులు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన  2009, 2014లో జరిగిన అసెంబ్లీ ఎన్నికల్లో వినుకొండ నియోజకవర్గం నుండి  ఎమ్మెల్యేగా గెలిచాడు.

రాజకీయ జీవితం
జీ.వి. ఆంజనేయులు తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009లో జరిగిన ఆంధ్రప్రదేశ్ అసెంబ్లీ ఎన్నికల్లో వినుకొండ నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి చేబ్రోలు నరేంద్రనాథ్ పై 24103 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014లో జరిగిన ఎన్నికల్లో వైఎస్సార్సీపీ  అభ్యర్థి నన్నపనేని సుధ పై 21,407 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

జీ.వి. ఆంజనేయులు 2019లో జరిగిన ఆంధ్రప్రదేశ్ అసెంబ్లీ ఎన్నికల్లో వినుకొండ నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్సార్ కాంగ్రెస్ పార్టీ అభ్యర్థి బొల్లా బ్రహ్మనాయుడు చేతిలో 28,628 ఓట్ల తేడాతో ఓడిపోయాడు. ఆయన ప్రస్తుతం పల్నాడు జిల్లా టీడీపీ అధ్యక్షుడిగా ఉన్నాడు.

మూలాలు

ఆంధ్రప్రదేశ్ శాసన సభ్యులు (2014)
ఆంధ్రప్రదేశ్ శాసన సభ్యులు (2009)